**Miikka Tuomainen** (s. 22. toukokuuta 1986 Turku) on suomalainen entinen jääkiekkoilija, pelipaikaltaan vasen laitahyökkääjä. Hän pelasi urallaan SM-liigassa yhteensä 445 runkosarjaottelua tehopistein 41+46=87 ja keräten 278 jäähyminuuttia sekä 29 playoff/playout-ottelua tehopistein 3+1=4 ja keräten 29 jäähyminuuttia. Tuomainen pelasi urallaan myös 127 Mestis-ottelua sekä kahtena kautensa Saksassa. Isokokoinen Tuomainen oli pelatessaan 191 cm pitkä ja 106 kg painava.

Ura
---

### Seuraura

Tuomainen on TuTon kasvatti ja kuului kasvattajaseuransa suurimpiin lupauksiin. Hän debytoi miesten peleissä jo 16-vuotiaana kaudella 2002–2003, jolloin Tuomainen sai tililleen kuusi Mestis-ottelua. Huhtikuussa 2003 hän teki kaksivuotisen jatkosopimuksen TuTon kanssa. Kausi 2003–2004 oli Tuomaiselle tulokaskausi Mestiksessä ja se toi hänelle 25 runkosarjaottelussa tehot 4+3=7. Hän pelasi osan kaudestaan myös TuTon B-nuorissa. Atlanta Thrashers varasi Tuomaisen seitsemännellä kierroksella 204. pelaajana NHL:n varaustilaisuudessa 2004. Kausi 2004–2005 oli hänelle ensimmäinen kokonainen Mestiksessä; Tuomainen teki 42 runkosarjaottelussa tehot 4+4=8 ja seitsemässä playoff-ottelussa yhden maalin. Hän voitti kauden päätteeksi Mestis-pronssia.

Kaudeksi 2005–2006 Tuomainen siirtyi kolmivuotisella sopimuksella SM-liigajoukkue Rauman Lukkoon. Hän teki liigauransa avausmaalin jo kauden avauskierroksella, liigauransa ensimmäisessä ottelussa 15. syyskuuta 2005 vieraissa paikallisvastustaja Porin Ässiä vastaan. Yhteensä Tuomaisen tulokaskausi toi 33 runkosarjaottelussa tehot 2+2=4. Hän pelasi ison kaudestaan vielä myös Lukon A-nuorissa, joita hän vahvisti kevään 2006 pudotuspeleissä. Ensimmäisellä kokonaisella SM-liigakaudellaan 2006–2007 Tuomainen teki 54 runkosarjaottelussa tehot 6+8=14 sekä kolmessa playoff-ottelussa yhden maalin. Kesäkuussa 2007 hän jatkoi sopimustaan vuodella. Ennen viimeisen sopimuskautensa 2008–2009 loppua, tammikuussa 2009 Tuomainen teki kaksivuotisen jatkosopimuksen Lukon kanssa.

Kaudella 2009–2010 Tuomainen teki SM-liigan yhden kauden piste-ennätyksensä tehoilla 11+7=18. Kevään 2011 pudotuspeleissä, ensimmäisessä välieräottelussa 30. maaliskuuta 2011 Helsingin IFK:ta vastaan hän onnistui tekemään liigauransa ensimmäisen jatkoaikamaalin, joka syntyi ajassa 101.49. Tuomainen palkittiin ottelun *Ilta-Sanomien* kolmen tähden tähtipelaajana. Hän voitti kauden päätteeksi SM-pronssia.

Tuomainen siirtyi kaudeksi 2011–2012 kaksivuotisella sopimuksella Helsingin IFK:n riveihin. Hän pelasi kauden aikana myös yhden ottelun lainalla Kiekko-Vantaassa. Tammikuussa 2012 HIFK purki Tuomaisen sopimuksen, mutta hän teki jo samana päivänä loppukauden kattavan sopimuksen Turun Palloseuran kanssa. Toukokuussa Tuomainen teki vuoden mittaisen jatkosopimuksen joukkueen kanssa.

Syksyllä 2014 Tuomainen harjoitteli kasvattajaseuransa TuTon mukana ja hän teki kauden 2014–2015 kynnyksellä toistaiseksi voimassa olevan sopimuksen joukkueen kanssa. Marraskuussa Tuomainen siirtyi loppukauden kattavalla sopimuksella Saksan kolmanneksi korkeimmalle sarjatasolle Oberligaan EHC Klosterseen joukkueeseen. Kesken kauden 2015–2016, joulukuussa 2015 hän palasi sieltä taas loppukauden kattavalla sopimuksella TuToon.

Toukokuussa 2016 Tuomainen siirtyi try-outille SM-liigan nousijajoukkue Mikkelin Jukureihin. Hän jäi heinäkuussa kuitenkin ilman jatkosopimusta. Tuomainen etsi tämän jälkeen vielä pelipaikkaa Suomesta ja jäätyään ilman hyvää sopimusta hän ilmoitti lopettaneensa pelaajauransa joulukuussa 2016.

### Maajoukkueura

Tuomainen pelasi alle 18-vuotiaiden MM-kilpailuissa vuonna 2004, jolloin hän oli Tuomas Gärdströmin ohella Suomen joukkueen ainoa Mestis-pelaaja. Suomen A-maajoukkueessa Tuomainen pelasi kaksi ottelua Euro Hockey Tour -tasolla. Hän pelasi ensimmäisen A-maaottelunsa 19. joulukuuta 2009 Moskovan Channel One Cupin toisessa ottelussa isäntäjoukkue Venäjää vastaan. Tuomainen sai ottelussa yhden kahden minuutin jäähyn koukkaamisesta.

Muuta
-----

Tuomainen on siviiliammatiltaan telakkatyöntekijä ja hän on pelaajauransa päätyttyä myös opiskellut hierojaksi.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2002–2003 | TuTo | Mestis | 6 | 0 | 0 | 0 | 0 | – | – | – | – | – |
| 2003–2004 | TuTo | Mestis | 25 | 4 | 3 | 7 | 2 | – | – | – | – | – | U18 | 6 | 1 | 0 | 1 | 4 |
| 2004–2005 | TuTo | Mestis | 42 | 4 | 4 | 8 | 22 | 7 | 1 | 0 | 1 | 2 |
| 2005–2006 | Suomi U20 | Mestis | 2 | 0 | 0 | 0 | 2 | – | – | – | – | – |
|  | Lukko | SM-liiga | 33 | 2 | 2 | 4 | 12 | – | – | – | – | – |
| 2006–2007 | Lukko | SM-liiga | 54 | 6 | 8 | 14 | 77 | 3 | 1 | 0 | 1 | 0 |
| 2007–2008 | Lukko | SM-liiga | 50 | 1 | 2 | 3 | 55 | 3 | 0 | 0 | 0 | 0 |
| 2008–2009 | Lukko | SM-liiga | 58 | 5 | 10 | 15 | 16 | – | – | – | – | – |
| 2009–2010 | Lukko | SM-liiga | 48 | 11 | 7 | 18 | 20 | 4 | 0 | 0 | 0 | 2 |
| 2010–2011 | Lukko | SM-liiga | 43 | 4 | 4 | 8 | 8 | 11 | 1 | 0 | 1 | 0 |
| 2011–2012 | Kiekko-Vantaa | Mestis | 1 | 0 | 0 | 0 | 0 | – | – | – | – | – |
|  | HIFK | SM-liiga | 33 | 2 | 2 | 4 | 41 | – | – | – | – | – |
|  | TPS | SM-liiga | 15 | 1 | 2 | 3 | 0 | 2 | 0 | 0 | 0 | 2 |
| 2012–2013 | TPS | SM-liiga | 60 | 8 | 4 | 12 | 22 | – | – | – | – | – |
| 2013–2014 | TPS | SM-liiga | 51 | 1 | 5 | 6 | 26 | – | – | – | – | – |
| 2014–2015 | TuTo | Mestis | 14 | 2 | 3 | 5 | 12 | – | – | – | – | – |
|  | EHC Klostersee | OL | 29 | 15 | 19 | 34 | 24 | 5 | 1 | 2 | 3 | 4 |
| 2015–2016 | EHC Klostersee | OL | 7 | 2 | 1 | 3 | 4 | – | – | – | – | – |
|  | TuTo | Mestis | 25 | 5 | 3 | 8 | 18 | 7 | 0 | 2 | 2 | 8 |
| 9 kautta | yhteensä | SM-liiga | 445 | 41 | 46 | 87 | 277 | 23 | 2 | 1 | 3 | 4 |
| 7 kautta | yhteensä | Mestis | 115 | 15 | 13 | 28 | 58 | 14 | 1 | 2 | 3 | 10 |

Lähteet
-------

* Miikka Tuomainen The Internet Hockey Databasessa (englanniksi)
* Miikka Tuomainen *Elite Prospects*. Everysport Media Group AB.  (englanniksi)

### Viitteet

1. ↑  Isotalo, Ilari: Tuomainen peräänkuuluttaa tasaisuutta *Jatkoaika.com*.  14.10.2011. Jatkoaika r.y. Viitattu 2.8.2012.
2. ↑  Miikka Tuomainen – Jatkoaika.com – Kaikki jääkiekosta
3. 1 2  Miikka Tuomainen *Elite Prospects*. Everysport Media Group AB.  (englanniksi)
4. ↑  Bogdanov jatkaa TuTossa, Riutta joukkueeseen *Jatkoaika.com*.  22.4.2003. Jatkoaika r.y. Viitattu 2.8.2012.
5. ↑  Lukko teki sopimuksia, Porkka jatkaa Raumalla *Jatkoaika.com*.  15.4.2005. Jatkoaika r.y. Viitattu 2.8.2012.
6. ↑  Tilastot – Liiga *liiga.fi*.  15.9.2005. Jääkiekon SM-liiga Oy. Viitattu 2.8.2012. [vanhentunut linkki]
7. ↑  Lukolle kanadalaissentteri *Jatkoaika.com*.  1.6.2007. Jatkoaika r.y. Viitattu 2.8.2012.
8. ↑  Lukolle kasa jatkosopimuksia *Jatkoaika.com*.  16.1.2009. Jatkoaika r.y. Viitattu 2.8.2012.
9. ↑  Kunnas, Kasperi: Tuomainen rankaisi tulevaa seuraansa *Jatkoaika.com*.  31.3.2011. Jatkoaika r.y. Viitattu 2.8.2012.
10. ↑  Tilastot – Liiga  30.3.2011. Liiga. Viitattu 2.8.2012. [vanhentunut linkki]
11. ↑  L-S: Tuomainen HIFK:n petopaitaan *Jatkoaika.com*.  8.3.2011. Jatkoaika r.y. Viitattu 2.8.2012.
12. ↑  HIFK antoi Tuomaiselle kenkää *Jatkoaika.com*.  27.12.2011. Jatkoaika r.y. Viitattu 2.8.2012.
13. ↑  Tuomainen HIFK:sta Turkuun *Jatkoaika.com*.  27.12.2011. Jatkoaika r.y. Viitattu 2.8.2012.
14. ↑  TPS:lle kasa uusia sopimuksia *Jatkoaika.com*.  2.5.2012. Jatkoaika r.y. Viitattu 2.8.2012.
15. ↑  Kupittaalle kaksi mieluista hyökkääjävahvistusta *Jatkoaika.com*.  9.9.2014. Jatkoaika r.y. Viitattu 9.9.2014.
16. ↑  Tuomainen suuntaa Oberligaan *Jatkoaika.com*.  20.11.2014. Jatkoaika r.y. Viitattu 20.11.2014.
17. ↑  TUTOlle vahvistuksia ulkomailta ja sairastuvalta *Jatkoaika.com*.  9.12.2015. Jatkoaika r.y. Viitattu 9.12.2015.
18. ↑  Jukurit testaa kahden hyökkääjän taidot *Jatkoaika.com*.  16.5.2016. Jatkoaika r.y. Viitattu 16.5.2016.
19. ↑  Koeaika ei tuottanut sopimusta Tuomaiselle *Jatkoaika.com*.  5.7.2016. Jatkoaika r.y. Viitattu 5.7.2016.
20. 1 2  SM-liigasta tuttu fysiikkahirmu lopetti uransa  15.12.2016. MTV Oy. Viitattu 15.12.2016.
21. ↑  Suomen alle 18-vuotiaiden MM-kisajoukkue valittu *Jatkoaika.com*.  11.3.2004. Jatkoaika r.y. Viitattu 2.8.2012.